බළපිටිය වැලිතර සිරි සොයිසා ගම්මානයේ 'කුඩු කෙරී' නැමැති කාන්තාවකගේ කුඩු ජාවාරම නිසා දැඩි අපහසුතාවට පත්ව සිටින බව ගම්වාසීහු කියා සිටිති.මේ කාන්තාව බොහෝ කාලයක සිට මේ ජාවාරම සිදු කරන බවත් පොලීසිය කිහිප විටක් මේ කුඩු ජාවාරම අල්ලා ගැනීමට උත්සාහ ගත්තත් නොහැකි වී තිබේ.ආබාධිත තත්ත්වයේ සිටින මේ කාන්තාව ආබාධිත කකුල සඳහා යොදා ගෙන තිබෙන ප්ලාස්ටික් කකුලේ කුඩු පැකට් සඟවාගෙන කුඩු ජාවාරම සිදු කරන බව ගම්වාසීහු වැඩි දුරටත් කියා සිටිති.සුනාමියෙන් අසරණ වූ ජනතාව වෙසෙන මේ ගම්මානයේ සිදු කෙරෙන කුඩු ජාවාරම නිසා ගම්වාසීහු දැඩි අපහසුතාවට පත්ව සිටින බවත් කුඩු ජාවාරම නතර කිරීමට අවශ්‍ය පියවර ගන්නා මෙන් ගම්වාසීහු පොලීසියෙන් ඉල්ලා සිටිති.